CELEX: 32007R0328
Language: lt
Date: 2007-03-27 00:00:00
Title: 2007 m. kovo 27 d. Komisijos reglamentas (EB) Nr. 328/2007, 2007 m. nukrypstantis nuo reglamentų (EB) Nr. 596/2004 ir (EB) Nr. 633/2004 nuostatų dėl eksporto licencijų kiaušinių ir paukštienos sektoriuje išdavimo datos

28.3.2007   
            
            
               LT
            
            
               Europos Sąjungos oficialusis leidinys
            
            
               L 87/7
            
         
      KOMISIJOS REGLAMENTAS (EB) Nr. 328/2007
   2007 m. kovo 27 d.
   2007 m. nukrypstantis nuo reglamentų (EB) Nr. 596/2004 ir (EB) Nr. 633/2004 nuostatų dėl eksporto licencijų kiaušinių ir paukštienos sektoriuje išdavimo datos
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1975 m. spalio 29 d. Tarybos reglamentą (EEB) Nr. 2771/75 dėl bendro kiaušinių rinkos organizavimo (1), ypač į jo 3 straipsnio 2 dalį,
   atsižvelgdama į 1975 m. spalio 29 d. Tarybos reglamentą (EEB) Nr. 2777/75 dėl bendro paukštienos rinkos organizavimo (2), ypač į jo 3 straipsnio 2 dalį,
   kadangi:
   
               (1)
            
            
               Komisijos reglamento (EB) Nr. 596/2004 (3) ir Komisijos reglamento (EB) Nr. 633/2004 (4), nustatančių išsamias eksporto licencijų sistemos įgyvendinimo atitinkamai kiaušinių ir paukštienos sektoriuose taisykles, 3 straipsnio 3 dalimis numatoma, kad eksporto licencijos, pateikus licencijos paraiškas, turi būti išduodamos kitos savaitės trečiadienį, jei iki tol Komisija nesiima specialių priemonių.
            
         
               (2)
            
            
               Atsižvelgiant į 2007 m. švenčių dienas ir nereguliarią Europos Sąjungos oficialiojo leidinio leidybą tomis dienomis, laikotarpis tarp paraiškų pateikimo ir licencijų išdavimo bus per trumpas tinkamam rinkos administravimui užtikrinti. Todėl šis laikotarpis turėtų būti pratęstas.
            
         
               (3)
            
            
               Šiame reglamente numatytos priemonės atitinka Paukštienos ir kiaušinių vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Nukrypstant nuo Reglamento (EB) Nr. 596/2004 3 straipsnio 3 dalies ir nuo Reglamento (EB) Nr. 633/2004 3 straipsnio 3 dalies, 2007 m. eksporto licencijos išduodamos šio reglamento priede pateiktoje lentelėje nurodytomis dienomis.
   Jei iki šių datų nesiimama jokių Reglamento (EB) Nr. 596/2004 3 straipsnio 4 dalyje ir Reglamento (EB) Nr. 633/2004 3 straipsnio 4 dalyje nurodytų specialių priemonių, taikoma ši leidžianti nukrypti nuostata.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2007 m. kovo 27 d.
      
         
            Komisijos vardu
         
         Jean-Luc DEMARTY
         
         
            Žemės ūkio ir kaimo plėtros generalinis direktorius
         
      
   
   
      (1)  OL L 282, 1975 11 1, p. 49. Reglamentas su paskutiniais pakeitimais, padarytais Reglamentu (EB) Nr. 679/2006 (OL L 119, 2006 5 4, p. 1).
   
      (2)  OL L 282, 1975 11 1, p. 77. Reglamentas su paskutiniais pakeitimais, padarytais Reglamentu (EB) Nr. 679/2006.
   
      (3)  OL L 94, 2004 3 31, p. 33. Reglamentas su pakeitimais, padarytais Reglamentu (EB) Nr. 1713/2006 (OL L 321, 2006 11 26, p. 11).
   
      (4)  OL L 100, 2004 4 6, p. 8. Reglamentas su pakeitimais, padarytais Reglamentu (EB) Nr. 1713/2006.
   
      PRIEDAS
      
                  Licencijų paraiškų pateikimo laikotarpis
               
               
                  Išdavimo datos
               
            
                  2007 m. balandžio 2–6 d.
               
               
                  2007 m. balandžio 12 d.
               
            
                  2007 m. balandžio 23–27 d.
               
               
                  2007 m. gegužės 3 d.
               
            
                  2007 m. balandžio 30 d.–gegužės 4 d.
               
               
                  2007 m. gegužės 10 d.
               
            
                  2007 m. gegužės 21–25 d.
               
               
                  2007 m. gegužės 31 d.
               
            
                  2007 m. rugpjūčio 6–10 d.
               
               
                  2007 m. rugpjūčio 16 d.
               
            
                  2007 m. gruodžio 17–21 d.
               
               
                  2007 m. gruodžio 28 d.
               
            
                  2007 m. gruodžio 24–28 d.
               
               
                  2008 m. sausio 4 d.